**ΕΛΛΗΝΙΚΗ ΔΗΜΟΚΡΑΤΙΑ**

Αγία Βαρβάρα, 9/12/2020

Αρ. Πρωτ. Δ. 15734

Προς

**1.Υπουργό Οικονομικών κ. Χρήστο Σταϊκούρα**

**2.Υπουργό Περιβάλλοντος και Ενέργειας κ. Κωστή Χατζηδάκη**

**3.Αναπλ.Υπουργό Οικονομικών κ. Θεόδωρο Σκυλακάκη**

**4.Υφυπουργό Οικονομικών κ. Απόστολο Βεσυρόπουλο**

**5.Υφυπουργό Περιβάλλοντος και Ενέργειας κ. Νικόλαο Ταγαρά**

**NOMOΣ ΑΤΤΙΚΗΣ**

**ΔΗΜΟΣ ΑΓΙΑΣ ΒΑΡΒΑΡΑΣ**

***ΔΗΜΑΡΧΟΣ***

**Δ/νση: Αριστομένους 8**

**τηλ. 213.2019365/6**

**e-mail:** [grdim@agiavarvara.gr](mailto:grdim@agiavarvara.gr)

*Αξιότιμοι κύριοι,*

Γνωρίζοντας την αναγκαιότητα επανασύνδεσης παροχών ηλεκτρικού ρεύματος εκδόθηκε η ΚΥΑ ΥΠΕΝ/ΔΗΕ/70697/861/2020 - ΦΕΚ 3088/Β 24/7/2020, η οποία προβλέπει ειδικό βοήθημα με συγκεκριμένα κριτήρια για την καταβολή του αλλά σε όσα νοικοκυριά η αποσύνδεση έχει πραγματοποιηθεί έως και την 30η Απριλίου 2020.

Θεωρούμε ότι στην παρούσα φάση τα προβλήματα επιδεινώνονται μέρα με τη μέρα και όλο και περισσότεροι άνθρωποι βρίσκονται σε ένδεια, με συνθήκες πολύ δυσχερέστερες από αυτές που δημιουργήθηκαν κατά την πρώτη φάση της πανδημίας και ως εκ τούτου επιβάλλεται να εκδοθεί κατεπειγόντως νέα απόφαση για την κάλυψη όλων των πληττόμενων νοικοκυριών, και από τις 30 Απριλίου και μετά.

Σήμερα στην πόλη μας πραγματοποιήθηκαν διακοπές ρεύματος από κλιμάκια της ΔΕΔΔΗΕ, συνοδεία ΜΑΤ, σε νοικοκυριά που αδυνατούν να πληρώσουν τους λογαριασμούς, που περιμένουν αγωνιωδώς να καταβληθεί το Ελάχιστο Εγγυημένο Εισόδημα, να πάρουν τρόφιμα από το Ταμείο Επισιτιστικής Βοήθειας Απόρων (ΤΕΒΑ), το Συσσίτιο του Δήμου και φάρμακα από Κοινωνικό Φαρμακείο για την καθημερινή τους επιβίωση, με παιδιά που υποχρεώνονται σε τηλεκπαίδευση από την ίδια την Πολιτεία και αδυνατούν να ανταποκριθούν.

Θεωρούμε επιτακτική ανάγκη την άμεση επίλυση του σοβαρού αυτού κοινωνικού θέματος και συγκεκριμένα χωρίς καθυστέρηση, παρακαλώ να εκδώσετε νέα ΚΥΑ για να καλύπτει και το διάστημα της 2ης φάσης της πανδημίας, άλλως θα γίνουμε μάρτυρες εκρηκτικών αντιδράσεων.

Με εκτίμηση

**Ο ΔΗΜΑΡΧΟΣ**

**ΛΑΜΠΡΟΣ ΣΠ. ΜΙΧΟΣ**

Κοινοποίηση

1.Γραφείου Πρωθυπουργού

2.Βουλευτές Β2 τομέα Δυτ. Αθήνας

3. ΚΕΔΕ

4. ΠΕΔΑ